Soto Banjar ngini soto khas Urang Banjar nang bahan utamanya ayam wan bearoma harum rempah-rempah nangkaya kayu manis, biji pala wan cengkeh. Soto Banjar baisi daging ayam nang sudah dihiris-hiris pakai kentang bajarang, intalu bajarang wan ketupat.
Bumbu soto Banjar pakai bawang habang, bawang putih wan merica. Bumbu ditumis bedahulu wan sedikit minyak lamak atau minyak samin sampai harum lalu dimasukakan dalam kuah ayam nang dijarang. Rempah-rempah kena diangkat supaya kada masuk dalam piring waktu dihidangakan.
Makan soto Banjar bisa jua pakai sate ayam. Soto Banjar nang dikuahakan ke nasi kada pakai ketupat disambat Nasi Sop.
bjn_Latn bjn_Latn bjn_Latn